**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

Ügyiratszám: TPH/……....…/2020.

**63/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

*„a Városi Piac korlátozott megnyitásáról szóló 48/2020. PM határozat módosításáról”* szóló **58/2020. PM határozat hatályon kívül helyezéséről**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** *–„a Városi Piac korlátozott megnyitásáról szóló 48/2020. PM határozat módosításáról”* szóló 58/2020. PM határozat hatályon kívül helyezéséről **-** az alábbi határozatot hozom:

I. „A *Városi Piac korlátozott megnyitásáról* szóló 48/2020. *PM határozat módosításáról*„ szóló **58/2020. PM határozatot hatályon kívül helyezem.**

**INDOKOLÁS**

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A járványügyi helyzetre tekintettel **a 48/2020. PM. határozattal a piac korlátozott nyitva tartásáról rendelkeztem,** majd **a határozatot** a kijárási korlátozás meghosszabbításról szóló 95/2020. (IV.9.) Korm. rendelet (továbbiakban: Rendelet) 2. §-ában foglalt felhatalmazás alapján **58/2020. számú határozattal módosítottam.**

A Rendelet 6. §-a alapján a településen működő piac nyitva tartásának és a 65. életévüket betöltött személyek általi látogatásának a 71/2020. (III.27.) Korm. rendeletbenfoglaltaktól **eltérő szabályait rendeletben kell szabályozni.** Erre tekintettel a rendelkező részben foglaltak szerint az 58/2020. PM határozat hatályon kívül helyezéséről döntöttem.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

Tiszavasvári, 2020. április 23.

 **Szőke Zoltán**

 **polgármester**